**Szentendre Város Önkormányzat Képviselő-testületének**

**11/2015. (III.17.) önkormányzati rendelete**

**a közterület-használat rendjének szabályozásáról szóló 13/2005. (IV.15.) Önk. sz. rendelet, valamint az Önkormányzat, az egyházat, a helyi társadalmi és civil szervezetek, valamint alapítványok kapcsolatrendszerének egyes kérdéseiről, és az egységes pályázati támogatási rendszerről szóló 34/2009. (X.26.) Önk. sz. rendelet módosításáról**

Szentendre Város Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 25-§-ban kapott felhatalmazás alapján, az Alaptörvény 32. cikk (1) bekezdés a) pontjában, valamint a (2) bekezdésben meghatározott feladatkörében eljárva a közterület-használat rendjének szabályozásáról szóló 13/2005. (IV.15.) Önk. sz. rendelet, valamint az Önkormányzat, az egyházat, a helyi társadalmi és civil szervezetek, valamint alapítványok kapcsolatrendszerének egyes kérdéseiről, és az egységes pályázati támogatási rendszerről szóló 34/2009. (X.26.) Önk. sz. rendelet módosításáról az alábbi rendeletet alkotja:

**I. rész**

**A közterület-használat rendjének szabályozásáról szóló 13/2005. (IV.15.) Önk. sz. rendelet (továbbiakban R.1.) módosításai**

**1. §**

(1) A R.1. 2. § (12) bekezdés első francia bekezdésében a „Művészeti Tanács” szövegrész helyébe „Lokálpatrióta Tanács” szövegrész lép.

(2) A R.1. 3. § (1) bekezdés a) pontjában a „ollós ponyvatető” szövegrész helyébe az „ollós- és csuklókaros ponyvatető” szövegrész lép.

(3) A R.1. 3. § (6) bekezdés f) pontjában, és a 8. § (2) bekezdés k) pontjában a „főkertész” szövegrész helyébe a „zöldreferens” szövegrész lép.

(4) A R.1. 6. § (1) bekezdésében a „Szentendre Város Önkormányzat Polgármesteri Hivatal” szövegrész helyébe a „Szentendrei Közös Önkormányzati Hivatal” szövegrész lép.

(5) A R.1. 7. § (3) bekezdés f) pontjában a „… előtető, ollós ponyvatető, …” szövegrész helyébe „… előtető, ollós- és csuklókaros ponyvatető, …” szövegrész lép.

**2. §**

A R.1. 8. § (2) bekezdés c) pontjának 3. mondata után a szöveg az alábbi mondattal egészül ki:

„… Lépcsőn történő árubemutatás esetén az üzlet megközelítésére szolgáló bejárat (ideértve ajtónyílást, kaput, kapuszárnyat) előtti – a biztonságos közlekedés biztosítása érdekében – sávot teljes szélességében szabadon kell hagyni, ott árubemutatás nem engedélyezhető. …”

**3. §**

(1) A R.1. 10. § (4) bekezdés d) pontja helyébe az alábbi rendelkezés lép:

„d) Amennyiben a kérelmező kiemelkedő művészeti értékkel bíró árukat forgalmaz (16. § 15. pont), akkor ezen tevékenységéhez kapcsolódóan reklámhordozó (cégér, címtábla, reklámtábla, molino) elhelyezése ingyenes, egyéb közterület-használathoz (árubemutatás, kitelepülés, reklámfigura, stb.) a kérelmezőt 70% díjkedvezmény illeti meg.”

(2) A R.1. 10. § (4) bekezdés g) pontja helyébe az alábbi rendelkezés lép:

„A R.1. 3. § (1) bekezdés c) pontjában szereplő Duna parton hajók és úszóműves kikötők kikötését szolgáló rögzítő eszközök, feljárók elhelyezésével, fennmaradásával, valamint a p) pontja szerinti Duna parton úszóközműves kikötő használatával kapcsolatban a közterület-használati díjat a városüzemeltetési kérdésekkel foglalkozó szakbizottság egyedi mérlegelés alapján határozza meg.”

(3) A R.1. 10. § (5) bekezdésben az alábbi szövegrész hatályát veszti:

„… a kivéve az árubemutatás bármely esetét, ebben az esetben havi részletfizetés kérhető, amennyiben a közterület-használó egy év időtartamra kér közterület-használati engedélyt. Részletfizetés igénylése esetén a rendelet 1. sz. mellékletében meghatározott \*-gal jelölt fizetési kedvezmény nem alkalmazható.”

(4) A R.1. 10. § az alábbi új (5a) és (5b) bekezdésekkel egészül ki:

„(5a) Közterületre vonatkozó, kerthelyiségre vagy vendéglátó teraszra (akár vegyesen is) szóló közterület-használati kérelmet benyújtó kereskedők havi részletfizetést kérhetnek, amennyiben a közterület-használó 12 hónapra kér közterület-használati engedélyt. Részletfizetés igénylése esetén a R. 1. sz. mellékletben meghatározott \*-gal jelölt díjkedvezmény nem alkalmazható, ilyen esetben a 12 havi teljes díj mértéke az alapdíj 85%-a.

(5b) A kérelmező köteles a havi részleteket az engedélyben meghatározott határidőig befizetni és a befizetés tényét igazolni. Amennyiben a havi részletek teljesítésével vagy azok igazolásával a használó késedelembe esik, és ennek pótlására való felhívás után sem fizeti meg és igazolja 8 napon belül a teljesítést, úgy a részletfizetési kedvezményt elveszíti, valamint a hátralévő időre fennmaradt közterület-használati díjat egy összegben köteles megfizetni 15 napon belül. Akitől a részletfizetési kedvezmény megvonásra került, azon kérelmező számára következő évben részletfizetés nem engedélyezhető.”

(5) A R.1.1. 10. § (7) bekezdésében a „Művészeti Tanács” szövegrész helyébe „Lokálpatrióta Tanács” szövegrész lép.

**4. §**

(1) A R.1. 11. § (2) bekezdésében a „Polgármesteri Hivatalnál” szövegrész helyébe a „Szentendrei Közös Önkormányzati Hivatalnál” szövegrész lép.

(2) A R.1. 11. § (1) bekezdése az alábbi i), j) és k) pontokkal egészül ki:

„i) Amennyiben a közterületre kinyúló csuklókaros napernyő színe bézs, vagy pasztell színű, a közterület- használót díjmentesség illeti meg.

j) A Lokálpatrióta Tanács állásfoglalása szerint kiemelkedő művészeti értéket képviselő boltok, üzletek, galériák, városi múzeumok által kihelyezendő reklámhordozók, valamint ezen kérelmezők cégére.

k) A Lokálpatrióta Tanács által iparművészeti értékűnek minősített cégér, címtábla, molinó, vagy portál.”

**5. §**

(1) A R.1. 16. § 15. pontja helyébe az alábbi új szöveg lép:

„15. Kiemelkedő művészeti érték: kiemelkedő művészeti értéket képviselnek azok a boltok, üzletek, galériák, melyek magas művészeti értéket képviselő képzőművészeti, iparművészeti, design tárgyakat forgalmaznak és árukészletük legalább 70%-át ezek a termékek teszik ki. Eszerint kiemelt művészeti értéket képvisel minden olyan termék, melynek alkotója a MOME-n vagy a Képzőművészeti Egyetemen végzett, vagy bármilyen állami kitüntetésben, ösztöndíjban részesült, vagy alkotásaira a MANK-tól kapott minősítő szakvéleményt, és a magas művészeti értéket képviselő, védett márkanévvel rendelkező hazai és külföldi képzőművészeti, iparművészeti, design tárgyak is. Külön elbírálás nélkül ebbe a körbe tartoznak a szentendrei múzeumok.”

(2) A R.1. 16. §-a az alábbi 16. és 17. pontokkal egészül ki:

„16. Egybefüggő közterület-használat: amennyiben a közterület-használó egy adott időszakra vonatkozóan (legalább 3, 6, 7, 9, 11 hónapra) folyamatosan kér megszakítás nélkül közterület-használati engedélyt fedett, vagy fedetlen kerthelyiség, illetve fedett, vagy fedetlen vendéglátó terasz céljára.

17. Reklámhordozó: a mindenkor hatályban lévő, Szentendre Város Önkormányzat Képviselő-testülete által elfogadott reklámokra vonatkozó helyi rendeletben meghatározott reklám, burkolt reklám (például természetbeni árucikk, mely nem árubemutatás célját szolgálja, hanem az üzlet jellegét jelzi), gazdasági reklám és reklámhordozó (ideértve: címer, címtábla, molinó, plakát, stb.).”

**6. §**

A R.1. 17. § (4)-(8) bekezdései, valamint a 18. § (1)-(3) bekezdései hatályukat vesztik.

**7. §**

(1) A R.1. 1. sz. melléklet I./1. b) és 2. pontjai helyébe az alábbi rendelkezés lép:

|  |  |  |  |  |  |
| --- | --- | --- | --- | --- | --- |
| 1.b) | előtető | Ft/m2/hó | 100 | 70 | 50 |
| 2.a) | ollós- és csuklókaros ponyvatető (bézs, vagy pasztell színű) | Ft/m2/hó | 0 | 0 | 0 |
| b) | ollós- és csuklókaros ponyvatető | Ft/m2/hó | 100 | 70 | 50 |

(2) A R.1. 1. sz. melléklet II./1.b) pontja helyébe az alábbi 1.b),1.c) 1.c) pontjai lépnek:

|  |  |  |  |  |  |
| --- | --- | --- | --- | --- | --- |
| 1.b) | előtető | Ft/m2/hó | 70 | 50 | 30 |
| 1.c) | ollós- és csuklókaros ponyvatető | Ft/m2/hó | 70 | 50 | 30 |
| 1.d) | ollós- és csuklókaros ponyvatető (bézs, vagy pasztell színű) | Ft/m2/hó | 0 | 0 | 0 |

(3) A R.1. 1. sz. melléklet I./34. a) és b) pontjai hatályát vesztik.

**II. rész**

**az Önkormányzat, az egyházat, a helyi társadalmi és civil szervezetek, valamint alapítványok kapcsolatrendszerének egyes kérdéseiről, és az egységes pályázati-támogatási rendszerről szóló 34/2009. (X.26.) Önk. sz. rendelet (továbbiakban R.2.) módosításai**

**8. §**

(1) A R.2. 4. § (1) bekezdés d) pontjában, 14. § (7) bekezdésében, a 15. § (3) bekezdésében, a 2. számú melléklet végén meghatározott címben és a regisztrációs adatlaphoz kötelezően csatolandó mellékletek” rész nyilatkozatában, a 3. számú melléklet I. 5), II. (5) és IV. (6) bekezdéseiben, a 4. számú melléklet II. harmadik bekezdésének első mondatában, a 6. számú melléklet II. harmadik bekezdésének első mondatában, 7. számú mellékletének II. második bekezdésének második mondatában, a 9. számú melléklet II. negyedik bekezdés első mondatában, a 10. számú melléklet harmadik bekezdésnek első mondatában a „Polgármesteri Hivatal” szövegrész helyébe a „Közös Önkormányzati Hivatal” szövegrész lép.

(2) A R.2. 4. számú melléklet III. rész utolsó francia bekezdésében, a 6. számú melléklet III. rész utolsó mondatában, a 7. számú melléklet III. rész utolsó francia bekezdésében, a 9. számú melléklet III. rész utolsó mondatában, valamint a 10. számú melléklet III. rész utolsó mondatában a „Szentendre Város Önkormányzat Polgármesteri Hivatalának iratkezelési szabályzatáról szóló 13/2004. (II.16.) sz. Jegyzői utasításban” szövegrész helyébe a „Szentendre Város Jegyzőjének Szentendrei Közös Önkormányzati Hivatal Egyedi Iratkezelési Szabályzatáról szóló 1/2015. (I.9.) számú utasítása” szövegrész lép.

(3) A R.2. 4. § (1) bekezdés f) pontja, a 7. §-a, hatályát veszi.

(4) A R.2. 1. számú melléklet – Pályázati Adatlap” 5.A pályázó nyilatkozatai f) pontjában „az államháztartásról szóló 1992. évi XXXVIII. törvény 13/A. §-nak (6) bekezdése” szövegrész helyébe „az államháztartásról szóló 2011. évi CXCV. törvény 50. § (4) bekezdése”, az m) pontjában a „Ptk. 81. § (2) és (3) bekezdése” szövegrész helyébe a „Ptk. 2:47. § (1) és (2) bekezdése”, az n) pontjában a „közhasznú szervezetekről szóló 1997. évi CLVI. törvény 26. § d) pontja” szövegrész helyébe „az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 2. § 22. pontja” szövegrész lép.

(5) A R.2. 22. § címében, valamint az (1) és (3) bekezdésekben a „Művészeti Tanács” szövegrész helyébe a „Lokálpatrióta Tanács” szövegrész lép.

(6) A R.2. 8. számú melléklete helyében jelen rendelet 1. számú melléklete lép.

**III. rész**

**Záró rendelkezések**

**9. §**

(1) Jelen rendelet 2015. április 1. napján lép hatályba, és az azt követő napon hatályát veszti.

(2) Ha a már fennálló napernyő ponyvája is megfelel a rendelkezésnek, úgy a díjmentesség ezekre is érvényes.

(3) Jelen rendelet kihirdetéséről a Jegyző gondoskodik.

Szentendre, 2015. március 12.

**Verseghi-Nagy Miklós dr. Gerendás Gábor**

polgármester jegyző

**Záradék:** A rendelet 2015. március 17-én került kihirdetésre.

**dr. Gerendás Gábor**

jegyző

**1. számú melléklet a 11/2015. (III.17.) önkormányzati rendelethez**

„8. számú melléklet a 34/2009. (X.15.) Önk. sz. rendelethez

*az Önkormányzat, az egyházak, a helyi társadalmi és civil szervezetek, valamint alapítványok kapcsolatrendszerének egyes kérdéseiről, és az egységes pályázati-támogatási rendszerről*

**„Szentendrei Lokálpatrióták Tanácsa (rövidítve: Lokálpatrióta Tanács)”**

**I.**

**A Tanács feladatai:**

a) A polgármester, kulturális alpolgármester, városfejlesztési alpolgármester, illetve főépítész kérésére tanácsadás, meghatározott véleményezési, valamint fejlesztés előkészítő és segítő feladatok ellátása.

b) Fő feladata a főépítész munkájának segítése:

- cégérek, címtáblák, egyéb hirdetőfelületek véleményezése, a közterület-használatról szóló rendeletben meghatározott közterületi kedvezmények elbírálása,

- egyéb közterületi árubemutatás, reklámtevékenység tervezeteinek bírálata,

- településképi bejelentési tervek főépítészi igény szerinti bírálata.

c) Városképet zavaró szituációk felkutatása, javaslattétel a beavatkozásokra.

d) Eseti jelleggel - szükség szerint - külső szakértők segítségét is kérheti.

**II.**

**A Tanács összetétele:**

Szavazati joggal rendelkező, állandó tagok:

* + - * 1 elnök
      * 4 tag szentendrei művész

Szavazati joggal nem rendelkező, állandó tag:

* + - * Titkár a főépítész, valamint egyes, az épített örökségtől független témák esetében a város vezetői által delegált személy is elláthat titkári feladatokat

A Lokálpatrióta Tanács elnökét és tagjait a Polgármester kéri fel.

**III.**

**A Tanács működése**

A Lokálpatrióta Tanács szükség szerint ülésezik a Polgármester által jóváhagyott és a Tanács által megállapított munkarend szerint.

A Lokálpatrióta Tanács üléséről emlékeztetőt kell készíteni, amelyben a többségi véleményt, illetve a tagok esetleges külön véleményét rögzíteni kell.

A Lokálpatrióta Tanács működésével kapcsolatos anyagokat, mint

* a tagok kiválasztásával kapcsolatos dokumentumokat
* a meghívókat, jelenléti íveket,
* állásfoglalásra benyújtott dokumentációt,
* a szakvéleményt,
* a Lokálpatrióta Tanács más szervekkel történő együttműködésével kapcsolatos megállapodásokat
* és egyéb dokumentációkat

Szentendre Város Jegyzőjének a Szentendrei Közös Önkormányzati Hivatal Egyedi Iratkezelési Szabályzatáról szóló 1/2015. (I.9.) számú utasításban foglaltak szerint meg kell őrizni.”